Α4-0249/96

Πρόταση απόφασης του Συμβουλίου για τη θέσπιση ενός τρίτου πολυετούς προγράμματος για τις μικρομεσαίες επιχειρήσεις στην Ευρωπαϊκή Ένωση (1997-2000) (COM(96)0098 - C4-0232/96 - 96/0087(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση απόφασης του Συμβουλίου σχετικά με τη θέσπιση τρίτου πολυετούς προγράμματος για τις μικρομεσαίες επιχειρήσεις στην Ευρωπαϊκή Ένωση (1997- 2000)

>Κείμενο μετά την ψηφοφορία στο ΕΚ>

Πρόταση απόφασης του Συμβουλίου σχετικά με τη θέσπιση τρίτου πολυετούς προγράμματος για τις μικρομεσαίες επιχειρήσεις και τις βιοτεχνίες στην Ευρωπαϊκή Ένωση (1997-2000)

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

(3α) ότι οι ΜΜΕ συμβάλλουν αποφασιστικά στην προσήλωση των εμπορικών και βιομηχανικών κύκλων στην Ευρωπαϊκή Ένωση και, ως εκ τούτου, καταπολεμούν το φαινόμενο της μεταφοράς των επιχειρήσεων σε τρίτες χώρες[semigr ] ότι ο ρόλος των ΜΜΕ είναι επίσης αποφασιστικός στο κοινωνικό επίπεδο, κυρίως με τη δημιουργία προσωπικής σχέσης με την πελατεία και με τους συνεργάτες, και ότι δεν πρέπει να υποτιμάται τόσο η παρουσία των επιχειρήσεων αυτών σε αγροτικές περιοχές όσο και η δυνατότητα αυτοαπασχόλησης που πολλές από τις επιχειρήσεις αυτές προσφέρουν σε γυναίκες και άνδρες εργαζόμενους[semigr ]

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

(6α) ότι το παρόν πολυετές πρόγραμμα θα πρέπει να εφαρμοσθεί σύμφωνα με την αρχή της επικουρικότητας[semigr ] ότι αυτό δεν πρέπει να εμποδίζει τις ΜΜΕ που δεν ασκούν διασυνοριακές δραστηριότητες να τυγχάνουν συνδρομής για την αντιμετώπιση των διαρθρωτικών τους αδυναμιών[semigr ]

(Τροπολογία 4)

Ένατη Αιτιολογική σκέψη

>Αρχικό κείμενο>

(9) ότι η παρούσα απόφαση απευθύνεται ιδιαίτερα στις ΜΜΕ, ανεξαρτήτως του τομέα, της νομικής δομής και της γεωγραφικής θέσης τους, και προβλέπει ειδικές δράσεις για τη βιοτεχνία και τις επιχειρήσεις του εμπορίου και της διανομής[semigr ]

>Κείμενο μετά την ψηφοφορία στο ΕΚ>

(9) ότι η παρούσα απόφαση απευθύνεται ιδιαίτερα στις ΜΜΕ, όπως ορίζονται από την Επιτροπή στη σύστασή της της 3ης Απριλίου 1996, ανεξαρτήτως του τομέα, της νομικής δομής και της γεωγραφικής θέσης τους, και προβλέπει ειδικές δράσεις για τη βιοτεχνία, τις μικρές και πολύ μικρές επιχειρήσεις, τις επιχειρήσεις του εμπορίου και της διανομής, τις γυναίκες και του νέους επιχειρηματίες και τις επιχειρήσεις που ανήκουν σε μειονοτικές ομάδες[semigr ] ότι η παρούσα απόφαση εφαρμόζεται και στους ελεύθερους επαγγελματίες[semigr ]

(Τροπολογία 5)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

(9α) ότι όπου είναι χρήσιμο, τόσο κατά τον καθορισμό των λαμβανομένων μέτρων στο πλαίσιο του παρόντος προγράμματος δράσης όσο και κατά την αξιολόγηση της εφαρμογής του πρέπει να ενεργεί κανείς επιλεκτικά σ' ό,τι αφορά την αποστολή των διαφόρων τομέων της ΜΜΕ, όπως καθορίζεται στη σύσταση της Επιτροπής σχετικά με τον ορισμό των μικρών και μεσαίων επιχειρήσεων[semigr ]

(Τροπολογία 8)

Δέκατη αιτιολογική σκέψη, δεύτερη παύλα (α) (νέα)

>Κείμενο μετά την ψηφοφορία στο ΕΚ>

- να ενισχύσει την ένταξη και την οργάνωση των ΜΜΕ, ιδιαίτερα των μικρών επιχειρήσεων και της βιοτεχνίας, στην Ενιαία Αγορά

(Τροπολογία 6)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

(10α) ότι οι ΜΜΕ δεν διαθέτουν ίσως όλες τις δυνατότητες για συνεργασία, παρόλο που ωθούνται σ' αυτήν από τον αυξημένο ανταγωνισμό της εσωτερικής αγοράς[semigr ] ειδικότερα αν ληφθούν υπόψη οι δυσχέρειες που αντιμετωπίζουν οι ΜΜΕ σε σύγκριση με τις μεγάλες αλυσίδες[semigr ] ότι υπό το φως του γεγονότος αυτού, η Επιτροπή στο πλαίσιο της πολιτικής της επί του ανταγωνισμού πρέπει να εκπονήσει επειγόντως τη σχεδιασθείσα Πράσινη Βίβλο σχετικά με τις κάθετες συμφωνίες[semigr ]

(Τροπολογία 7)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

(10β) ότι η δραστηριότητα των ΜΜΕ παρεμποδίζεται στα διάφορα κράτη μέλη από τους υπερβολικούς γραφειοκρατικούς, διοικητικούς, φορολογικούς και εργασιακούς κανόνες, οι οποίοι όχι μόνον δυσχεραίνουν τις δυνατότητές τους για εξευρωπαϊσμό και διεθνοποίηση, αλλά, καθώς διαφέρουν από κράτος σε κράτος, εμπεριέχουν και αντικειμενικές καταστάσεις διακρίσεων[semigr ]

(Τροπολογία 49)

Αιτιολογική σκέψη 10γ (νέα)

>Κείμενο μετά την ψηφοφορία στο ΕΚ>

(10γ) ότι, μια συντριπτική πλειοψηφία των επιχειρήσεων που λειτουργούν στον τουριστικό τομέα είναι μικρές και μεσαίες και ότι για τους λόγους αυτούς τόσο το τρίτο πολυετές πρόγραμμα υπέρ των μικρομεσαίων επιχειρήσεων (ΜΜΕ) όσο και το πολυετές πρόγραμμα υπέρ του ευρωπαϊκού τουρισμού «Philoxenia» πρέπει να συνενώσουν πρωτοβουλίες σε κοινό γενικό πλαίσιο στο οποίο να υπογραμμίζεται η ιδιαιτερότητα των ΜΜΕ του τουριστικού τομέα[semigr ]

(Τροπολογία 9)

Δέκατη τρίτη αιτιολογική σκέψη

>Αρχικό κείμενο>

(13) ότι πρέπει, επομένως, να θεσπισθεί ένα Τρίτο Πρόγραμμα τετραετούς διάρκειας και να διατεθούν οι απαραίτητοι πόροι για την επίτευξη των στόχων του[semigr ]

>Κείμενο μετά την ψηφοφορία στο ΕΚ>

(13) ότι πρέπει, επομένως, να θεσπισθεί ένα Τρίτο Πρόγραμμα τετραετούς διάρκειας και να διατεθούν οι απαραίτητοι πόροι για την επίτευξη των στόχων του[semigr ] ότι η αξιοπιστία της ιδιαίτερης προσοχής που κατά προτεραιότητα πρέπει να δοθεί στις ΜΜΕ και η δυνατότητα υλοποίησης των προβλεπομένων στόχων απαιτούν όπως κατά την εγγραφή των σχετικών πιστώσεων στον προϋπολογισμό ληφθεί υπόψη η πρόσφατη διεύρυνση της Κοινότητας[semigr ]

(Τροπολογία 10)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

(14α) ότι οι διάφορες οργανώσεις ΜΜΕ έχουν κληθεί να γνωμοδοτήσουν σχετικά με το πολυετές πρόγραμμα και θα κληθούν να γνωμοδοτήσουν εκ νέου σχετικά με την εφαρμογή του[semigr ]

(Τροπολογία 11)

Αιτιολογική σκέψη 14β (νέα)

>Κείμενο μετά την ψηφοφορία στο ΕΚ>

(14β) ότι η συνολική χρηματοδότηση του προγράμματος αυτού, που καλύπτεται από το ανώτατο όριο των ιδίων πόρων, προϋποθέτει την αναθεώρηση του κεφαλαίου 3 «Εσωτερικές πολιτικές» των δημοσιονομικών προοπτικών[semigr ]

(Τροπολογία 50)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Το πρόγραμμα αυτό θα συντονίζεται, όσον αφορά τις πτυχές που επηρεάζουν τις ΜΜΕ του τουριστικού τομέα, με το πολυετές πρόγραμμα υπέρ του ευρωπαϊκού τουρισμού «Philoxenia» (1997-2000).

(Τροπολογία 53)

Άρθρο 2, παράγραφος 1, εισαγωγική πρόταση

>Αρχικό κείμενο>

1. Απλούστευση και βελτίωση του διοικητικού και κανονιστικού περιβάλλοντος των επιχειρήσεων:

>Κείμενο μετά την ψηφοφορία στο ΕΚ>

1. Απλούστευση και βελτίωση του διοικητικού και κανονιστικού περιβάλλοντος των επιχειρήσεων με παράλληλη διατήρηση υψηλού επιπέδου προστασίας του περιβάλλοντος και κοινωνικής προστασίας των μισθωτών:

(Τροπολογία 13)

Άρθρο 2, παράγραφος 1, τρίτη παύλα

>Αρχικό κείμενο>

- Βελτίωση της διαφάνειας και της διάδοσης αποτελεσματικών πρακτικών για την απλούστευση και τη βελτίωση του διοικητικού και κανονιστικού περιβάλλοντος

>Κείμενο μετά την ψηφοφορία στο ΕΚ>

- Βελτίωση της διαφάνειας και της διάδοσης αποτελεσματικών πρακτικών για την απλούστευση και τη βελτίωση του διοικητικού φοροτεχνικού και κανονιστικού περιβάλλοντος

(Τροπολογία 51)

Άρθρο 2, παράγραφος 1, παύλα 4α (νέα)

>Κείμενο μετά την ψηφοφορία στο ΕΚ>

- Επίτευξη της πλήρους συμμετοχής,μέσω ειδικού εκπροσώπου, των ΜΜΕ και των εργαζομένων τους στον ευρωπαϊκό κοινωνικό διάλογο

(Τροπολογία 15)

Άρθρο 2, παράγραφος 2, παύλα 4α (νέα)

>Κείμενο μετά την ψηφοφορία στο ΕΚ>

- Παροχή κινήτρων για το ξεκίνημα των ΜΜΕ μέσω της δημιουργίας ενός ελκυστικού φορολογικού κλίματος

(Τροπολογία 48)

Άρθρο 2, παράγραφος 2, παύλα 4β (νέα)

>Κείμενο μετά την ψηφοφορία στο ΕΚ>

- Πρόβλεψη για εφαρμογή του μειωμένου συντελεστή ΦΠΑ στις υπηρεσίες εντάσεως εργασίας

(Τροπολογία 18)

Άρθρο 2, παράγραφος 3, πριν από την πρώτη παύλα,νέα παύλα

>Κείμενο μετά την ψηφοφορία στο ΕΚ>

- Ενθάρρυνση της πρόσβασης των ΜΜΕ στην κοινωνία των πληροφοριών

(Τροπολογία 16)

Άρθρο 2, παράγραφος 3, πρώτη παύλα

>Αρχικό κείμενο>

- Ανάπτυξη υπηρεσιών πληροφόρησης

>Κείμενο μετά την ψηφοφορία στο ΕΚ>

- Ανάπτυξη υπηρεσιών πληροφόρησης και βελτίωση της προσαρμογής τους στις ανάγκες των επιχειρήσεων, ιδιαίτερα μέσω της ανάπτυξης μιας εταιρικής σχέσης με τις υπάρχουσες αναγνωρισμένες επαγγελματικές οργανώσεις ενίσχυσης των ΜΜΕ και της βιοτεχνίας

(Τροπολογία 17)

Άρθρο 2, παράγραφος 3, παύλα 6α (νέα)

>Κείμενο μετά την ψηφοφορία στο ΕΚ>

- Ενθάρρυνση της ανάπτυξης του κεφαλαίου επιχειρηματικού κινδύνου και της πρόσβασής του.

(Τροπολογία 19)

Άρθρο 2, παράγραφος 4, παύλα 2α (νέα)

>Κείμενο μετά την ψηφοφορία στο ΕΚ>

- Ενίσχυση της παροχής συμβουλευτικής βοήθειας προς τις ΜΜΕ, ιδιαίτερα τις βιοτεχνίες και τις μικρές επιχειρήσεις

(Tροπολογία 55)

Άρθρο 2, παράγραφος 4, τρίτη παύλα

>Αρχικό κείμενο>

- Προσαρμογή στις περιβαλλοντικές απαιτήσεις

>Κείμενο μετά την ψηφοφορία στο ΕΚ>

- Προσαρμογή στις περιβαλλοντικές απαιτήσεις και ανάπτυξη φιλικών προς το περιβάλλον συστημάτων παραγωγής και διανομής

(Τροπολογία 56)

Άρθρο 2, παράγραφος 4, περίπτωση 3α (νέα)

>Κείμενο μετά την ψηφοφορία στο ΕΚ>

- Ενθάρρυνση της συμμετοχής του εργατικού δυναμικού

(Tροπολογία 20)

Άρθρο 2, παράγραφος 5, δεύτερη παύλα

>Αρχικό κείμενο>

- Βιοτεχνικές και μικρές επιχειρήσεις

>Κείμενο μετά την ψηφοφορία στο ΕΚ>

- Βιοτεχνικές, πολύ μικρές και μικρές επιχειρήσεις

(Τροπολογία 21)

Άρθρο 2, παράγραφος 5, παύλα 4α (νέα)

>Κείμενο μετά την ψηφοφορία στο ΕΚ>

- Ενίσχυση των προσπαθειών να περιλάβουν τα εκπαιδευτικά ιδρύματα τη διοίκηση επιχειρήσεων στα εκπαιδευτικά τους προγράμματα

(Τροπολογία 22)

Άρθρο 2, παράγραφος 5, δεύτερο εδάφιο

>Αρχικό κείμενο>

Χάραξη πολιτικής και βελτίωση των γνώσεων για τις ΜΜΕ.

>Κείμενο μετά την ψηφοφορία στο ΕΚ>

Βελτίωση των γνώσεων για τις ΜΜΕ και για τα μέσα πολιτικής προς όφελος των ΜΜΕ.

(Τροπολογία 23)

Άρθρο 2, εδάφιο 1α (νέο)

>Κείμενο μετά την ψηφοφορία στο ΕΚ>

Τόσο κατά τον καθορισμό των συγκεκριμένων μέτρων προς εφαρμογή του παρόντος προγράμματος όσο και κατά την αξιολόγηση αυτών θα πρέπει, άν παραστεί ανάγκη, να καθορίζεται, ανά μέτρο, η ομάδα-στόχος σε συνδυασμό με το μέγεθος της επιχείρησης.

(Τροπολογίες 24, 57 και 58)

Άρθρο 4

>Αρχικό κείμενο>

1. Η Επιτροπή επικουρείται από επιτροπή συμβουλευτικού χαρακτήρα, που απαρτίζεται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από επιτροπή συμβουλευτικού χαρακτήρα, που απαρτίζεται από έναν αντιπρόσωπο ανά κράτος μέλος και έναν αντιπρόσωπο της Ευρωπαϊκής Οργάνωσης Συνδικαλιστικών Οργανώσεων και της οποίας προεδρεύει ο αντιπρόσωπος της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των προς λήψη μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, προβαίνοντας, εφόσον χρειάζεται, σε ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των προς λήψη μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, προβαίνοντας, εφόσον χρειάζεται, σε ψηφοφορία.

>Αρχικό κείμενο>

3. Η γνώμη της επιτροπής εγγράφεται στα πρακτικά[semigr ] επιπλέον, κάθε κράτος μέλος δικαιούται να ζητήσει την αναφορά της άποψής του στα πρακτικά.

>Κείμενο μετά την ψηφοφορία στο ΕΚ>

3. Η γνώμη της επιτροπής εγγράφεται στα πρακτικά[semigr ] επιπλέον, κάθε κράτος μέλος και ο αντιπρόσωπος των συνδικαλιστικών οργανώσεων δικαιούται να ζητήσει την αναφορά της άποψής του στα πρακτικά.

>Αρχικό κείμενο>

4. Η Επιτροπή λαμβάνει στο μεγαλύτερο δυνατό βαθμό υπόψη της τη γνώμη της επιτροπής, την οποία και ενημερώνει για τον τρόπο με τον οποίο έλαβε υπόψη τη γνώμη της.

>Κείμενο μετά την ψηφοφορία στο ΕΚ>

4. Η Επιτροπή λαμβάνει στο μεγαλύτερο δυνατό βαθμό υπόψη της τη γνώμη της επιτροπής, την οποία και ενημερώνει για τον τρόπο με τον οποίο έλαβε υπόψη τη γνώμη της. Οι συνεδριάσεις της επιτροπής είναι κατ' αρχήν δημόσιες, εκτός εάν ληφθεί αντίθετη απόφαση για κάποια συγκεκριμένη συνεδρίαση, η οποία αιτιολογείται δεόντως και δημοσιεύεται εγκαίρως. Η επιτροπή δημοσιεύει τις ημερήσιες διατάξεις δύο εβδομάδες πριν από τις συνεδριάσεις. Δημοσιεύει τα πρακτικά των συνεδριάσεών της. Καταρτίζει δημόσιο πρωτόκολλο των δηλώσεων συμφερόντων των μελών της.

(Τροπολογία 25)

Άρθρο 5, παράγραφος 2

>Αρχικό κείμενο>

2. Η Επιτροπή υποβάλλει σε τακτική βάση στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών έκθεση σχετικά με την πρόοδο που επιτελείται όσον αφορά την ένταξη της διάστασης ΜΜΕ σε όλες τις κοινοτικές πολιτικές και προγράμματα.

>Κείμενο μετά την ψηφοφορία στο ΕΚ>

2. Η Επιτροπή υποβάλλει στο Ευρωπαϊκό Κοινοβούλιο σε τακτική βάση στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, ετήσια έκθεση σχετικά με την πρόοδο που επιτελείται όσον αφορά την ένταξη της διάστασης ΜΜΕ σε όλες τις κοινοτικές πολιτικές και προγράμματα.

(Τροπολογία 26)

Άρθρο 8, παράγραφος 2

>Αρχικό κείμενο>

2. Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές της καλής διαχείρισης που αναφέρονται στο άρθρο 2 του δημοσιονομικού κανονισμού ο οποίος ισχύει για τον γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

2. Η αρμόδια για τον προϋπολογισμό αρχή καθορίζει τις πιστώσεις για κάθε οικονομικό έτος με βάση το χρονοδιάγραμμα που έχει προκριθεί για τη διάρκεια του προγράμματος και, λαμβάνοντας υπόψη τις αρχές της καλής διαχείρισης και της ανάλυσης κόστους/αποτελεσματικότητας που αναφέρονται στα άρθρα 2 και 3 του δημοσιονομικού κανονισμού ο οποίος ισχύει για τον γενικό προϋπολογισμό των Ευρωπαϊκών Κοινοτήτων.

(Τροπολογία 27)

Παράρτημα, σημείο Α.1

>Αρχικό κείμενο>

Ένταξη της διάστασης ΜΜΕ στη διαδικασία χάραξης των κοινοτικών πολιτικών. Προώθηση του συντονισμού των κοινοτικών δράσεων υπέρ των ΜΜΕ, πράγμα που θα δώσει τη δυνατότητα στις επιχειρήσεις αυτές να συμμετέχουν πλήρως σε όλες τις κοινοτικές δράσεις και προγράμματα, περιλαμβανομένων των διαρθρωτικών ταμείων, των προγραμμάτων Ε& TA και των προγραμμάτων στον τομέα του περιβάλλοντος.

>Κείμενο μετά την ψηφοφορία στο ΕΚ>

Ένταξη της διάστασης ΜΜΕ στη διαδικασία χάραξης των κοινοτικών πολιτικών. Προώθηση του συντονισμού των κοινοτικών δράσεων υπέρ των ΜΜΕ, πράγμα που θα δώσει τη δυνατότητα στις επιχειρήσεις αυτές να συμμετέχουν πλήρως σε όλες τις κοινοτικές δράσεις και προγράμματα, περιλαμβανομένων των διαρθρωτικών ταμείων, των προγραμμάτων Ε& TA και των προγραμμάτων στον τομέα του περιβάλλοντος, καθώς και στην πολιτική ανταγωνισμού και την ΟΝΕ. Ανάλυση της κατάστασης και των δυσχερειών που αντιμετωπίζουν οι μικρές επιχειρήσεις και βιοτεχνίες σε σχέση με τα κοινοτικά προγράμματα και δράσεις. Συστηματική διαβούλευση των οργανώσεων των εκπροσώπων των ΜΜΕ, συμπεριλαμβανομένων των μικρών επιχειρήσεων και της βιοτεχνίας[semigr ] επίτευξη της πλήρους συμμετοχής στον ευρωπαϊκό κοινωνικό διάλογο μέσω ιδιαιτέρων εκπροσώπων των ΜΜΕ[semigr ] ενίσχυση των μέσων στη διάθεση της ΓΔ ΧΧΙΙΙ και ιδιαίτερα στον τομέα των μικρών επιχειρήσεων και της βιοτεχνίας, του εμπορίου και της διανομής.

(Τροπολογία 28)

Παράρτημα, σημείο Α.2

>Αρχικό κείμενο>

Εφαρμογή δράσεων για την αποφυγή και τη μείωση των μη αναγκαίων διοικητικών επιβαρύνσεων και των δαπανών συμμόρφωσης με την κοινοτική νομοθεσία, στοιχείων που αποτελούν ανασταλτικούς παράγοντες για τη δημιουργία και την ανάπτυξη των επιχειρήσεων, και ιδίως των ΜΜΕ. Η επίτευξη του στόχου αυτού θα γίνει μέσω της εφαρμογής μιας ρεαλιστικής μεθοδολογίας για την αξιολόγηση του αντικτύπου των νομοθετικών προτάσεων (περιλαμβανομένης της χρήσης ενός βελτιωμένου Συστήματος Αξιολόγησης Επιχειρηματικού Αντικτύπου και της πραγματοποίησης αναλύσεων κόστους-οφέλους, όταν χρειάζεται).

>Κείμενο μετά την ψηφοφορία στο ΕΚ>

Εφαρμογή δράσεων για την αποφυγή και τη μείωση των μη αναγκαίων διοικητικών επιβαρύνσεων και των δαπανών συμμόρφωσης με την κοινοτική νομοθεσία, στοιχείων που αποτελούν ανασταλτικούς παράγοντες για τη δημιουργία και την ανάπτυξη των επιχειρήσεων, και ιδίως των ΜΜΕ, αποφεύγοντας όμως τη διάλυση της κοινωνικής και περιβαλλοντικής προστασίας, μέσω της εφαρμογής μιας ρεαλιστικής μεθοδολογίας για την αξιολόγηση του αντικτύπου των νομοθετικών προτάσεων (περιλαμβανομένης της χρήσης ενός βελτιωμένου Συστήματος Αξιολόγησης Επιχειρηματικού Αντικτύπου και της πραγματοποίησης αναλύσεων κόστους-οφέλους, όταν χρειάζεται).

(Τροπολογίες 29 και 52)

Παράρτημα, σημείο A.3

>Αρχικό κείμενο>

Εφαρμογή δράσεων για την προώθηση της διάδοσης αποτελεσματικών πρακτικών, ιδίως στον τομέα της διοικητικής απλούστευσης[semigr ] προώθηση της εφαρμογής δράσεων για τη διευκόλυνση της μεταβίβασης επιχειρήσεων και τη χρήση της ρήτρας διατήρησης της κυριότητας.

>Κείμενο μετά την ψηφοφορία στο ΕΚ>

Εφαρμογή δράσεων για την προώθηση μιάς ταχείας και ευρείας διάδοσης αποτελεσματικών πρακτικών, ιδίως στον τομέα της διοικητικής απλούστευσης[semigr ] εφαρμογή συγκεκριμένων και ειδικών δράσεων που θα αναγκάσουν τα κράτη μέλη να προβούν στην πραγματική κατάργηση των εξωφρενικών εθνικών γραφειοκρατικών, διοικητικών, φορολογικών και κοινωνικών κανόνων που επιδεινώνουν το επιχειρηματικό κλίμα και αποτελούν συχνά πηγή διακρίσεων μεταξύ των κρατών μελών[semigr ] προώθηση της εφαρμογής δράσεων για τη διευκόλυνση μεταβίβασηςη επιχειρήσεων και τη χρήση της ρήτρας διατήρησης της κυριότητας[semigr ] διευκόλυνση της μεταβίβασης επιχειρήσεων, τόσο μέσω νόμιμων χρηματοπιστωτικών και δημοσιονομικών μέτρων όσο και μέσω της υποστήριξης και της εφαρμογής σε κοινοτικό επίπεδο των ήδη υφισταμένων εθνικών συστημάτων μεταβίβασης.

(Τροπολογία 30)

Παράρτημα, σημείο Β.1

>Αρχικό κείμενο>

Προώθηση καινοτομικών πρακτικών στον τομέα της καλύτερης πρόσβασης των ΜΜΕ σε δανειακούς χρηματοδοτικούς πόρους (περιλαμβανομένης της πρόσβασης σε συστήματα αμοιβαίων εγγυήσεων και της υποστήριξης των εργασιών της Στρογγυλής Τράπεζας Τραπεζιτών και ΜΜΕ).

>Κείμενο μετά την ψηφοφορία στο ΕΚ>

Προώθηση καινοτομικών πρακτικών στον τομέα της καλύτερης πρόσβασης των ΜΜΕ και κυρίως των μικρών επιχειρήσεων και των επιχειρήσεων τις οποίες διαχειρίζονται γυναίκες σε διανειακούς χρηματοδοτικούς πόρους (περιλαμβανομένης της πρόσβασης σε συστήματα αμοιβαίων εγγυήσεων, σε κοινοτικά συστήματα εγγυήσεων που αποσκοπούν ειδικά στην εξυπηρέτηση μικρών επιχειρήσεων όπως το ELISE και η Στρογγυλή Τράπεζα Τραπεζιτών. Ενθάρρυνση της ίσης φορολογικής μεταχείρισης τόσο του ιδίου όσο και του ξένου κεφαλαίου.

(Τροπολογία 31)

Παράρτημα, σημείο Β.3

>Αρχικό κείμενο>

Προώθηση της ανάπτυξης ειδικών χρηματοδοτικών μέσων ιδιαίτερου ενδιαφέροντος για τις ΜΜΕ, και ιδίως του factoring - πρακτορία επιχειρηματικών απαιτήσεων - και της ασφάλισης πιστώσεων.

>Κείμενο μετά την ψηφοφορία στο ΕΚ>

Προώθηση της ανάπτυξης ειδικών χρηματοδοτικών μέσων ιδιαίτερου ενδιαφέροντος για τις ΜΜΕ, και ιδίως του factoring - πρακτορία επιχειρηματικών απαιτήσεων - και της ασφάλισης πιστώσεων, καθώς και των κεφαλαίων επιχειρηματικού κινδυνου.

(Τροπολογία 32)

Παράρτημα, σημείο Β.4, εδάφιο νέο

>Κείμενο μετά την ψηφοφορία στο ΕΚ>

Υποβολή προτάσεων για την κατάργηση ορισμένων κανονιστικών εμποδίων που έχουν εναπομείνει (συμπεριλαμβανομένων των περιορισμών στις επενδύσεις των ταμείων συντάξεων) για την αποτελεσματική και επιτυχή λειτουργία μιας ευρωπαϊκής αγοράς κεφαλαίων υπέρ των ταχέως αυξανομένων ΜΜΕ.

(Τροπολογία 33)

Παράρτημα, σημείο Β.4, εδάφιο (α) (νέο)

>Κείμενο μετά την ψηφοφορία στο ΕΚ>

Β.4.α. Ανάλυση των ιδιαιτέρων αναγκών των μικρών επιχειρήσεων και των βιοτεχνιών και των μέσων ικανοποίησης των αναγκών αυτών

Βελτίωση της πρόσβασης στη δανειοδότηση. Έρευνα προσαρμογής των χρηματοδοτήσεων της ΕΤΑ και της Ευρωπαϊκής Τράπεζας Επενδύσεων στις μικρότερες επιχειρήσεις. Μελέτη, δημιουργία και ανάπτυξη χρηματοδοτικών μέσων προσαρμοσμένων στις ανάγκες αυτών των επιχειρήσεων.

(Τροπολογία 34)

Παράρτημα, σημείο Γ.1

>Αρχικό κείμενο>

Γ.1. Ανάπτυξη υπηρεσιών πληροφόρησης (τα Ευρωπαϊκά Κέντρα Πληροφόρησης ως «Κέντρα Πρώτης Επαφής»

>Κείμενο μετά την ψηφοφορία στο ΕΚ>

Γ.1. Aνάπτυξη υπηρεσιών πληροφόρησης (τα Ευρωπαϊκά Κέντρα Πληροφόρησης ως «Κέντρα Πρώτης Επαφής»,χωρίς υποκατάσταση της αποστολής ή επικάλυψη με τις οργανώσεις υποδοχής.

>Αρχικό κείμενο>

Καλύτερη πρόσβαση στην κοινοτική πληρόφορηση για τις επιχειρήσεις: ανάπτυξη του δικτύου των Ευρωπαϊκών Κέντρων Πληροφόρησης ως «Κέντρων Πρώτης Επαφής», με διοχέτευση κάθε αιτήματος στον αρμόδιο φορέα παροχής υπηρεσιών[semigr ] βελτίωση της σύνθεσης του δικτύου και της ποιότητας των παρεχομένων υπηρεσιών[semigr ] διεύρυνση και αναπροσανατολισμός της ενημερωτικής αποστολής του δικτύου περιλαμβανομένης ανάπτυξης δραστηριοτήτων πληροφόρησης ευρέως αντικτύπου, ιδίως όσον αφορά την πρόσβαση στα κοινοτικά προγράμματα την εσωτερική αγορά, τη διεθνοποίηση, τα περιβαλλοντικά θέματα και τα θέματα σχετικά με την εισαγωγή του ενιαίου νομίσματος[semigr ] διευκόλυνση της πρόσβασης των ΜΜΕ σε πληροφοριακά στοιχεία για την αγορά.

>Κείμενο μετά την ψηφοφορία στο ΕΚ>

Καλύτερη πρόσβαση στην κοινοτική πληρόφορηση για τις επιχειρήσεις: ανάπτυξη του δικτύου των Ευρωπαϊκών Κέντρων Πληροφόρησης ως «Κέντρων Πρώτης Επαφής», με διοχέτευση κάθε αιτήματος στον αρμόδιο φορέα παροχής υπηρεσιών[semigr ] βελτίωση της σύνθεσης του δικτύου μέσω εφαρμογής των υφισταμένων μεθόδων αξιολόγησης[semigr ] περαιτέρω επαγγελματοποίηση της ενημερωτικής αποστολής δικτύου, περιλαμβανομένης ανάπτυξης δραστηριοτήτων πληροφόρησης ευρέως αντικτύπου, ιδίως όσον αφορά την πρόσβαση στα κοινοτικά προγράμματα την εσωτερική αγορά, τη διεθνοποίηση, τα περιβαλλοντικά θέματα και τα θέματα σχετικά με την εισαγωγή του ενιαίου νομίσματος[semigr ] διευκόλυνση της πρόσβασης των ΜΜΕ σε πληροφοριακά στοιχεία για την αγορά.

(Τροπολογία 35)

Παράρτημα, σημείο Γ.1, εδάφιο 1(α) (νέο)

>Κείμενο μετά την ψηφοφορία στο ΕΚ>

Μεγιστοποίηση της αποτελεσματικής χρησιμοποίησης των δικτύων αυτών από κάθε είδους ΜΜΕ μέσα από τη βελτίωση ενίσχυσης της συνεργασίας, μεταξύ των δικτύων πληροφόρησης και των αναγνωρισμένων επαγγελματικών οργανώσεων που, παραδοσιακά, βρίσκονται εγγύτερα στις ΜΜΕ, ιδιαίτερα σ' ό,τι αφορά τις μικρές επιχειρήσεις και τη βιοτεχνία.

(Τροπολογία 36)

Παράρτημα, σημείο Γ.2

>Αρχικό κείμενο>

Διεξαγωγή εκστρατειών προβολής σε συντονισμό με το δίκτυο ΕΚΠ[semigr ] Οργάνωση Ευρωπαϊκών Επιχειρηματικών Εβδομάδων.

>Κείμενο μετά την ψηφοφορία στο ΕΚ>

Γενική και κεντρικά σχεδιασμένη διεξαγωγή εκστρατειών προβολής σε συντονισμό με το δίκτυο ΕΚΠ[semigr ] Οργάνωση Ευρωπαϊκών Επιχειρηματικών Εβδομάδων.

(Τροπολογία 37)

Παράρτημα, σημείο Γ.6

>Αρχικό κείμενο>

Δοκιμαστική εφαρμογή καινοτομικών προσεγγίσεων, ιδίως διευκολύνοντας την πρόσβαση των ΜΜΕ σε νέες αγορές και ενθάρρυνση της διεθνοποίησής τους.

>Κείμενο μετά την ψηφοφορία στο ΕΚ>

Δοκιμαστική εφαρμογή καινοτομικών προσεγγίσεων, ιδίως διευκολύνοντας την πρόσβαση των ΜΜΕ σε νέες αγορές και ενθάρρυνση της διεθνοποίησής τους. Η Επιτροπή οφείλει να αναπτύξει μέσο που θα επιτρέψει στις μικρές και μεσαίες επιχειρήσεις να κάνουν βέλτιστη χρήση της εσωτερικής αγοράς.

(Τροπολογία 47)

Παράρτημα, σημείο Γ.6, εδάφιο 1α (νέο)

>Κείμενο μετά την ψηφοφορία στο ΕΚ>

Παραγωγή της πρόσβασης των ΜΜΕ και των βιοτεχνικών επιχειρήσεων στην κοινωνία της πληροφορίας.

(Τροπολογία 39)

Παράρτημα, σημείο Δ.1

>Αρχικό κείμενο>

Εντοπισμός των υφισταμένων αποτελεσματικότερων πρακτικών και πειραματική εφαρμογή συγκεκριμένων προσεγγίσεων μέσω πρότυπων δοκιμαστικών (πιλοτικών) δράσεων, ιδίως στους τομείς της παροχής υποστήριξης για τη δημιουργία επιχειρήσεων με αναπτυξιακό δυναμικό και νέων επιχειρήσεων τεχνολογικής βάσης.

>Κείμενο μετά την ψηφοφορία στο ΕΚ>

Εντοπισμός των υφισταμένων αποτελεσματικότερων πρακτικών και πειραματική εφαρμογή συγκεκριμένων προσεγγίσεων μέσω πρότυπων δοκιμαστικών (πιλοτικών) δράσεων, ιδίως στους τομείς της παροχής υποστήριξης για τη δημιουργία επιχειρήσεων με αναπτυξιακό δυναμικό και νέων επιχειρήσεων τεχνολογικής βάσης. Ταχεία και ευρεία διάδοση των αποτελεσμάτων των πρότυπων δοκιμαστικών (πιλοτικών) δράσεων ως παραδείγματα πετυχημένων εμπειριών των επιχειρήσεων.

(Τροπολογία 40)

Παράρτημα, σημείο Δ.2

>Αρχικό κείμενο>

Παροχή βοήθειας για τον εντοπισμό και τη δοκιμαστική εφαρμογή θετικών προσεγγίσεων στον τομέα της κατάρτισης σε θέματα διοίκησης επιχειρήσεων (κυρίως μέσω πρότυπων δοκιμαστικών - πιλοτικών- σχεδίων).

>Κείμενο μετά την ψηφοφορία στο ΕΚ>

Παροχή βοήθειας για τον εντοπισμό και τη δοκιμαστική εφραμογή θετικών προσεγγύσεων στον τομέα της κατάρτισης σε θέματα διοίκησης επιχειρήσεων και στον τομέα της παροχής κατάλληλων συμβουλών και πληροφοριών στις ΜΜΕ (κυρίως μέσω πρότυπων δοκιμαστικών - πιλοτικών - σχεδίων).

(Τροπολογία 41)

Παράρτημα, σημείο Δ.2.α (νέο)

>Κείμενο μετά την ψηφοφορία στο ΕΚ>

Δ.2.α Ειδική επαγγελματική κατάρτιση

Με σκοπό, ιδιαίτερα, την ενθάρρυνση των γυναικών στις ΜΜΕ να αποκτήσουν νέες ικανότητες σε μη παραδοσιακούς τομείς της γυναικείας απασχόλησης.

(Τροπολογία 42)

Παράρτημα, σημείο Δ.3.α (νέο)

>Κείμενο μετά την ψηφοφορία στο ΕΚ>

Δ.3.α. Ενίσχυση της παροχής συμβουλευτικής βοήθειας προς τις ΜΜΕ, ιδιαίτερα της βιοτεχνίας και των μικρών επιχειρήσεων.

(Τροπολογία 43)

Παράρτημα, σημείο Ε.1, εδάφιο 1α (νέο)

>Κείμενο μετά την ψηφοφορία στο ΕΚ>

Διάδοση των στοιχείων που σκιαγραφούν την κοινωνική και οικονομική αξία της επιχειρηματικότητας και της ΜΜΕ.

(Τροπολογία 44)

Παράρτημα, σημείο Ε.2, τίτλος

>Αρχικό κείμενο>

Βιοτεχνικές και μικρές επιχειρήσεις

>Κείμενο μετά την ψηφοφορία στο ΕΚ>

Βιοτεχνικές μικρές και πολύ μικρές επιχειρήσεις

(Τροπολογία 45)

Παράρτημα, σημείο Ε.4

>Αρχικό κείμενο>

Εντοπισμός των ειδικών προβλημάτων που αντιμετωπίζουν οι γυναίκες και οι νεαροί επιχειρηματίες καθώς επίσης και οι μικρές επιχειρήσεις που ανήκουν σε μειονότητες, και παροχή υποστήριξης για την εξεύρεση καινοτομικών λύσεων.

>Κείμενο μετά την ψηφοφορία στο ΕΚ>

Εντοπισμός των ειδικών προβλημάτων που αντιμετωπίζουν οι γυναίκες και οι νεαροί επιχειρηματίες καθώς επίσης και οι μικρές επιχειρήσεις που ανήκουν σε μειονότητες, και παροχή υποστήριξης για την εξεύρεση καινοτομικών λύσεων. Ενθάρρυνση της κατάστασης των συνργαζόμενων συζύγων.

(Τροπολογία 46)

Παράρτημα

Χάραξη πολιτικής

>Αρχικό κείμενο>

Βελτίωση των στατιστικών για τις ΜΜΕ, χωρίς αύξηση του φόρου των επιχειρήσεων[semigr ] ευρωπαϊκό παρατηρητήριο για τις ΜΜΕ[semigr ] μελέτες[semigr ] δημιουργία βάσης δεδομένων σχετικά με τα μέτρα υπέρ των ΜΜΕ[semigr ] αξιολόγηση των δράσεων που εφαρμόζονται σήμερα και υποβολής προτάσεων για νέα κοινοτικά μέτρα σε τομείς που επηρεάζουν τις επιχειρήσεις.

>Κείμενο μετά την ψηφοφορία στο ΕΚ>

Βελτίωση των στατιστικών πληροφοριών για τις ΜΜΕ, υπό την αιγίδα του Eurostat, χωρίς αύξηση του φόρου των επιχειρήσεων[semigr ] ευρωπαϊκό παρατηρητήριο για τις ΜΜΕ[semigr ] μελέτες[semigr ] δημιουργία βάσης δεδομένων σχετικά με τα μέτρα υπέρ των ΜΜΕ[semigr ] αξιολόγηση των δράσεων που εφαρμόζονται σήμερα και υποβολή προτάσεων για νέα κοινοτικά μέτρα σε τομείς που επιτρέπουν τη δημιουργία υπεραξίας για τις επιχειρήσεις.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης απόφασης του Συμβουλίου για τη θέσπιση τρίτου πολυετούς προγράμματος για τις μικρομεσαίες επιχειρήσεις στην Ευρωπαϊκή Ένωση (1997-2000) (CΟΜ(96)0098 - C4-0232/96 - 96/0087(CΝS),

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, CΟΜ(96)0098- 96/0087 (CΝS) ((ΕΕ C 156 της 31.5.1996, σελ. 5)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 130, παράγραφος 3, της Συνθήκης ΕΚ (C4-0232/96),

- έχοντας υπόψη το άρθρο 58 του Κανονισμού του,

- έχοντας υποψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Νομικών Θεμάτων και Δικαιωμάτων των Πολιτών, της Επιτροπής Κοινωνικών Υποθέσεων και Απασχόλησης, καθώς και της Επιτροπής για τα Δικαιώματα της Γυναίκας (Α4-0249/96),

1. εγκρίνει, με την επιφύλαξη των τροποποιήσεων που επέφερε σ´ αυτή, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει τη παρούσα γνώμη στο Συμβούλιο και την Επιτροπή.